פרסום ראשון: צה”ל אישר הבוקר כי שימוש בקנאביס רפואי אינו משפיע על הפרופיל הרפואי וכי מטופלים המחזיקים ברשיון רשאים להמשיך ולהשתמש בתרופה גם בעת שירותם הצבאי.

לראשונה מאשר צה”ל כי אזרחים המחזיקים ברשיון שימוש בקנאביס רפואי מטעם משרד הבריאות ומזומנים לשירות מילואים, רשאים לצרוך את התרופה שלהם בעת השירות ובזמן שהותם בבסיס, כל עוד אינם עוברים על ההגבלות הנתונות ברשיון ועושים זאת במקום סגור וללא נוכחות של אדם אחר.

לאחר למעלה מחודש, במהלכו הוגשו מספר פניות בנושא זה לגורמים שונים בצבא, השיב הבוקר דובר צה”ל לפניית כתב המגזין ואישר כי “לאחר בדיקתם של הגורמים המוסמכים עולה כי מרשם לקנאביס כשלעצמו לא משפיע על הפרופיל הרפואי.”

זוהי כאמור הפעם הראשונה בה מאשר צה”ל באופן רשמי שימוש חוקי בקנאביס בשטחים צבאיים ובעת שירות.

יש לזכור כי האישור נוגע לאלו המחזיקים ברשיון רפואי מטעם משרד הבריאות וכי חל איסור מוחלט לצרוך את הקנאביס בעת שירות צבאי ללא אישור מסוג זה. בנוסף ראוי לציין כי אלו המחזיקים ברשיון קנאביס רפואי, סביר להניח כי מלכתחילה אינם כשירים לשירות צבאי מלא.

הדיווח הבלעדי כאן במגזין אושר לאחר כחודש גם בחדשות ערוץ 2.

ראו עוד: צה”ל עצר לוחם שעישן ג’וינט בביתו אחרי המבצע בעזה

ראו עוד: חייל צה”ל מפרסם תמונות של ג’וינטים באינסטגרם

ראו עוד: צוק איתן היום שאחרי: כך עוזר הקנאביס ללוחמי צה”ל

ראו עוד: מחאת לגליזציה: “גם אני עם טל הנחלאווי”